Kameme FmKameme Fm NewsKameme News
Unyui wa njohi gitaru-ini gia gatagati ka bururi kugwetwo ta thina munene
Murugamiriri wa thirikari nene gitaru gia gatagati Wilson Njega nioritie cibu na anini ao manyitanire kuhurana na njoci cia ibango, bangi hamwe na macine cia tumari matuurai-ini.
Njega augite unyui wa njohi ukoretwo wongererekeire na njira nene gitaru-ini giki na hebata njohi iyo ihuranwo nayo kinyagia matuura-ini ona thengia ya uheyani wa marua ma wendi wa njohi gukorwo utigiirwo thirikari cia kaunti.
Oho Njega augite namba ya irabu kaunti-ini ya Nyandarua ni nene makiria na hebata namba iyo inyihanyihio akiuga irabu iri hakuhi na micii onagukira macuukuru .
Njega aritie uu hindi ya gucina bangi , macine cia tumari na guthukangia njohi itakinyaniirie ikiro ituurai-ini ria Githabai Kinangop kaunti-ini ya Nyandarua .
Njega ningi niaugite nikuona uhoro wa njohi ugitebebia mathoma gitaru-ini gia gatagati ka bururi,akiuga no kinyanagia riu andu othe manyitanire na thirikari nene na cia kaunti kuhukia ndamathia ino
umb_Latn kik_Latn kik_Latn kik_Latn kik_Latn kik_Latn kik_Latn